***Kontrola plnenia uznesení***

Kontrola plnenia uznesení je predložená ako stály bod programu rokovania. Jednotlivé uznesenia Miestneho zastupiteľstva Mestskej časti Košice – Sídlisko KVP navrhujem zaradiť do úloh splnených a úloh v plnení takto :

**Úlohy splnené:**

**298 zo dňa 08.04.2014** MieZ MČ Košice-Sídlisko KVP v súlade s platnými ústavnými zákonmi, zákonmi a ostatnými všeobecne záväznými právnymi predpismi

1. berie na vedomie Hodnotiacu správu Redakčnej rady za rok 2013

2. konštatuje sústavné porušovanie Zásad informovanosti občanov prostredníctvom komunikačných prostriedkov

3. žiada kompetentných predstaviteľov k náprave uvedeného stavu.

**148 zo dňa 08.03.2016 v bode 2** MieZ MČ Košice-Sídlisko KVP žiada

starostu Mestskej časti Košice-Sídlisko KVP, aby v spolupráci s pracovníkmi MÚ zabezpečil spracovanie návrhu na zmenu VZN č. 16/2013 o podmienkach poskytovania dotácií právnickým osobám a fyzickým osobám – podnikateľom tak, aby žiadosti o dotácie boli v MieZ prerokovávané 2x ročne s tým, že:

Písomné žiadosti o poskytnutie dotácie sa môžu podávať nasledovne:

a) v lehote do 31. 10. daného roka na I. polrok nasledujúceho roka,

b) v lehote do 30. 04. bežného roka na II. polrok bežného roka,

a návrh zmeny predmetného VZN predložil na najbližšie rokovanie Miestneho zastupiteľstva MČ Košice-Sídlisko KVP.

Zodpovedný: starosta MČ Košice-Sídlisko KVP Termín: najbližšie rokovanie MieZ

**157 zo dňa 08.03.2016 v bode 2** MieZ MČ Košice-Sídlisko KVP

2/ žiada starostu Mestskej časti Košice-Sídlisko KVP o  vypracovanie aktuálneho zoznamu výnimiek povolenia vjazdu motorových vozidiel k Súkromnej ZUŠ Vlada Urbana na Starozagorskej č. 10 a jeho distribúciu štátnej a mestskej polícii z  dôvodu zabezpečenia kontroly povolenia vjazdu vozidiel s výnimkou od mestskej časti.

**168 zo dňa 26.04.2016 v bode 2** MieZ MČ Košice-Sídlisko KVP

schvaľuje II. zmenu rozpočtu Mestskej časti Košice-Sídlisko KVP na rok 2016 podľa predloženého návrhu s nasledovnou zmenou:

- znížiť kapitálové výdavky v Programe 1: Plánovanie, manažment a kontrola, Podprograme 1.2: Strategické plánovanie

a projekty o 500,- € vo funkčnej klasifikácii 04.4.3, položke 716,

- znížiť príjmové finančné operácie, položka 454 – prevody prostriedkov z peňažných fondov (rezervného fondu)

o 500,- €.

**169 zo dňa 26.04.2016** MieZ MČ Košice-Sídlisko KVP schvaľuje

zmenu VZN č. 16/2016 o podmienkach poskytovania dotácií právnickým osobám a fyzickým osobám – podnikateľom podľa predloženého návrhu.

**- navrhujem zaradiť medzi splnené úlohy**

**Úlohy v plnení :**

**172 zo dňa 26.04.2016** MieZ MČ Košice-Sídlisko KVP žiada

starostu MČ Košice-Sídlisko KVP, aby konal vo veci aktuálnej výzvy Ministerstva životného prostredia Slovenskej republiky zameranú na triedený zber komunálnych odpadov a mechanicko

-biologickú úpravu komunálnych odpadov (Kód výzvy: OPKZP-PO1-SC111-2016-10; Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry; Špecifický cieľ: 1.1.1 Zvýšenie miery zhodnocovania odpadov so zameraním na ich prípravu na opätovné použitie a recykláciu a podpora predchádzania vzniku odpadov) a aby pripravil a podal žiadosť o nenávratný finančný príspevok za MČ Košice-Sídlisko KVP.

Zodpovedný: starosta MČ Ing. Alfonz Halenár Termín: 30. 07. 2016

**- navrhujem zaradiť medzi úlohy v plnení**

**Úlohy zrušené :**

**27 zo dňa 24.02.2011** MieZ MČ Košice-Sídlisko KVP schvaľuje

vstup Mestskej časti Košice-Sídlisko KVP do Regionálneho združenia mesta Košice.

**Dôvodová správa:**

Návrh na zrušenie uznesenia číslo 27 zo dňa 24.02.2011 je predložený z dôvodu zániku členstva mestskej časti v tomto regionálnom združení. Podľa článku 3, bodu 4 písm. b) Stanov Regionálneho združenia mesta Košice, členstvo v združení zaniklo neuhradením členského príspevku.

**- navrhujem uznesenie zrušiť**

Spracovala : Ing. Mária Gamcová, PhD.

zástupca starostu

Košice, 3. jún 2016